Iā Mati 28, 1979, o le lē lelei o meafaigaluega ma le sesē o le tagata faafoe, na māfua ai ona leiloa le suavai mālūlū ma paʻū ai se vaega o le ogatotonu o le Three Mile Island Nuclear Power Plant
i Penisilevania. Na taʻua e le World Nuclear Association, o le faamamāina o le masini faaniukilia ua faaleagaina i le TMI-2 sa toeitiiti atoa le 12 tausaga ma e tusa ma le $973 miliona le tau. I le iloiloga muamua a Benjamin K. Sovacool i le 2007 e faatatau i faalavelave mataʻutia na tutupu i le vaega o le malosiaga, na ia fuafuaina ai e faapea, e $2.4 piliona le aofaʻi o tupe na faaleagaina i le faalavelave na tupu i le TMI. O aafiaga o le faalavelave i le Three Mile Island i le soifua mālōlōina, ua taʻua e le toʻatele o tagata, ae e lē o tagata uma, e matuā itiiti lava. O le faalavelave na māfua ai ona tetee tagata i le lalolagi atoa.